Flavius Iulius Crispus

Flavius Iulius Crispus (natus circa annum 300, mortuus anno 326) filius Constantini imperatoris Romani erat.

 Familia et iuventus 
Mater Crispi Minervina concubina Constantini erat. Postea Constantinus Faustam, filiam Maximiani in matrimonium duxit et Minervinam expulit. Ipse anno 321 quandam Helenam duxit et ex ea filium et filiam habuitDietmar Kienast, Römische Kaisertabelle, Darmstadii 1999, p. 253.

 Cursus honorum 
1 Martii 317 Serdicae cum semifratre Constantino II et Valerio Liciniano Licinio, filio Licinii imperatores Caesar factus est. Eodem anno princeps iuventutis nominatus et anno 318 primo consul creatus est. Heres imperii designatus Galliam administravit. Feliciter contra Francos et Alamannos certavit et secundo bello contra Licinium classi prefectus erat: Amandum, dux classis Licinii in Hellesponto vicit.

 Mors 
Anno 326 inopinans iussu patris in oppido Pietatis Iuliae necatus estAmmianus Marcellinus XIV 11,20. Cum privigna Fausta paulo post necata esset, sunt, qui putentInter alios et Aurelius Victor, Epitome de Caesaribus XLI 11-12 Crispum a Fausta amore illicita insecutus eam repudiavisse; Faustam autem deinde Crispum false stupri apud Constantinum accusavisse, Crispum idcirco a Constantino necatum esse. Sed cum fraus detecta esset, Constantinum et Fausta necari iussisseDer Neue Pauly, Stuttgardiae 1999, T. 3, c. 223-224.

 Notae 

Categoria:Nati saeculo 3 aut 4
Categoria:Imperatores Romani
Categoria:Mortui 326